     Z A P I S N I K

s 19. sjednice Vijeća Mjesnog odbora Medvedgrad, 05. prosinca 2022.
u mjesnoj samoupravi Medvedgrad, Mikulići 189

s početkom u 19:00 sati

NAZOČNI ČLANOVI VIJEĆA:

Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povrženić

OSTALI NAZOČNI:

Nevenka Antunović, stručni referent za rad tijela mjesne samouprave

Predsjedava Biserka Kruc, predsjednica Vijeća. Konstatira da je nazočno 7 od 7 članova što zadovoljava da se odluke mogu pravovaljano donositi.

Predsjednica daje Zapisnik s 18. sjednice od 07. studenog 2022. na glasovanje te se isti jednoglasno usvaja.
Predsjednica daje dnevni red na usvajanje.
Jednoglasno usvojen slijedeći dnevni red:
D n e v n i   r e d

1. Domovinski pokret – produljenje korištenja prostora

2. Uređenje ulice Mikulići – očitovanje na ponuđene varijante

3. Mikulići 189 – očitovanje o prijedlogu za rušenje stabla 

4. Pitanja, prijedlozi i odgovori

· Ulica Mikulići – Rješenje za postavljanje uspornika i ostale prometne signalizacije

Ad. 1.  Domovinski pokret – produljenje korištenja prostora

Predsjednica otvara raspravu o točci dnevnog reda.
Z A K LJ U Č A K 
           1   STRANCI DOMOVINSKI POKRET  odobrava se  povremeno korištenje prostora u objektu koji koristi Mjesni odbor Medvedgrad, Mikulići 189,  u terminu, četvrtak od 19:00 do 20:00 sati.

2.  Prostor  iz točke 1. ovog zaključka , koristiti će DOMOVINSKI POKRET, bez naknade.

3.  DOMOVINSKI POKRET se obvezuje postupati s pažnjom dobrog gospodara u korištenju  prostora.           

 4.  O povremenom korištenju prostora iz točke 1. ovog zaključka, Služba za mjesnu

samoupravu izdati će odobrenje o korištenju, a u skladu sa ovim zaključkom
Ad. 2.  Uređenje ulice Mikulići – očitovanje na ponuđene varijante
Predsjednica otvara raspravu o dopisu koji je zaprimljen od Sektora za ceste na temelju upita o proširenju ulice Mikulići kod Kvaternikove. Sektor za ceste predložio je dvije varijante: 1. varijanta -  duža i skuplja u čijoj bi se konačnici dobilo sveobuhvatno rješenje ceste i komunalne infrastrukture

i 2. varijanta - kraća i jeftinija s manjim obuhvatom poslova  
Nakon rasprave jednoglasno donesen slijedeći:

Z A K L J U Č A K

o prijedlogu za uređenje ulice Mikulići

1.
Vijeće Mjesnog odbora Medvedgrad raspravljalo je o prijedlogu uređenja ulice Mikulići u dužini od 2.300 metara.

2.
Na temelju dopisa Klasa: 340-01/22-001/1106, Urbroj: 251-10-91-2/003-22-6 od 25. 20. 2022. Sektora za ceste, ponuđene su dvije varijante uređenja ulice Mikulić, Vijeće MO odlučilo je da se poduzmu sve radnje za realizaciju Varijante 1. 

3.
Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje.

Ad. 3.  Mikulići 189 – očitovanje o prijedlogu za rušenje stabla
Predsjednica čita očitovanje Odsjeka za zelene površine na temelju Zaključka VMO kojim se tražilo orezivanje grana breze i bijelog bora koji je obrastao bršljanom na lokaciji Mikulići 189.

Nakon rasprave jednoglasno donesen slijedeći:

Z A K L J U Č A K

o prijedlogu za rušenje bora i orezivanje breze, Mikulići 189

1.
Vijeće Mjesnog odbora Medvedgrad raspravljalo je o prijedlogu rušenja stabla bijelog bora obraslo bršljanom te orezivanje breze na lokaciji Mikulići 189.

2.
Na temelju dopisa Klasa: 363-02/22-13/233, Urbroj: 251-10-31-2/006-22-2 od 28. 20. 2022. Odsjeka za zelene površine, Vijeće MO prihvaća prijedlog rušenja bora i sadnju sadnice autohnone listače na slobodnom prostoru istočno od objekta Mikulići 189.


Također Vijeće MO predlaže orezivanje breze čije su grane u koliziji s električnim žicama kod ulaza u objekt Mikulići 189.

3.
Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje.

Ad. 4.  Pitanja, prijedlozi i odgovori

· Ulica Mikulići – Rješenje za postavljanje uspornika i ostale prometne signalizacije

Predsjednica otvara raspravu o dostavljanom Rješenju o postavljanju uspornika u ulici Mikulići 163 – 169 te postavljanju horizontalne i vertikalne signalizacije.
Nakon kratke rasprave predsjednica zatvara sjednicu.
Sjednica završena u 20:20 sati.

Zapisnik vodila:

Nevenka Antunović
KLASA:   024-08/22-003/2460
URBROJ: 251-13-11-03/001-22-2
Zagreb,     05. prosinca 2022.

Predsjednica

Vijeća Mjesnog odbora

Medvedgrad











     Biserka Kruc


